
  Parlamentul României   

 Camera Deputaţilor

	Comisia pentru buget, finanţe şi bănci
Bucureşti, 24.10.2012

Nr.22/201/2012
	Comisia pentru administraţie publică, amenajarea teritoriului şi echilibru ecologic  Bucureşti, 27.09.2012

    Nr.26/178/2012

	Comisia pentru industrii 

şi servicii
Bucureşti, 8.10.2012

Nr.23/159/2012




BIROUL PERMANENT AL
CAMEREI DEPUTAŢILOR


Vă înaintăm, alăturat, Raportul comun asupra Proiectului de Lege privind aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire la programul naţional de dezvoltare a infrastructurii, trimis Comisiei pentru buget, finanţe şi bănci, Comisiei pentru administraţie publică, amenajarea teritoriului şi echilibru ecologic şi Comisiei pentru industrii şi servicii pentru dezbatere în fond cu adresa nr. PL.x 272 din 26 iunie 2012.
                  PREŞEDINTE,

  PREŞEDINTE, 
                   PREŞEDINTE,

Eugen  NICOLĂESCU
      Bogdan CANTARAGIU             Iulian IANCU

RAPORT  COMUN  
asupra proiectului de Lege privind aprobarea Ordonanţei de urgenţă a Guvernului nr.14/2012 pentru

reglementarea unor măsuri financiare cu privire la Programul naţional de dezvoltare a infrastructurii

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare,  Comisia pentru buget, finanţe şi bănci,  Comisia pentru administraţie publică, amenajarea teritoriului şi echilibru ecologic şi Comisia pentru industrii şi servicii au fost sesizate în fond cu proiectul de Lege privind aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire la Programul naţional de dezvoltare a infrastructurii, transmis comisiilor sesizate cu adresa nr.P.L.x272 din 26 iunie 2012. 
Conform dispoziţiilor art.75 alin.(1) din Constituţia României, republicată, Camera Deputaţilor este Cameră decizională pentru acest proiect de lege.

Proiectul de lege a fost adoptat de Senat în şedinţa din 21 iunie 2012, cu respectarea prevederilor art.76 alin.(2) din Constituţia României, republicată.
Proiectul de lege a fost avizat favorabil de Consiliul Legislativ, cu adresa nr.341/23.04.2012, cu observaţii şi propuneri.
Proiectul de lege are ca obiect reglementarea unor măsuri financiare, urmărindu-se redimensionarea Programului naţional de dezvoltare a infrastructurii în vederea asigurării echilibrului bugetar, a respectării angajamentelor asumate de Guvernul României faţă de instituţiile finanţatoare, precum şi pentru îndeplinirea obiectivelor indicative şi a criteriilor de performanţă stabilite prin Scrisoarea de Intenţie transmisă Fondului Monetar Internaţional şi în Memorandumul Tehnic de Înţelegere. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, comisiile sesizate au examinat proiectul de lege şi documentele conexe în şedinte separate, astfel: membrii Comisiei de buget, finanţe şi bănci în data de 24 octombrie 2012, Comisiei pentru administraţie publică, amenajarea teritoriului şi echilibru ecologic în data de 1 octombrie 2012, iar Comisia pentru industrii şi servicii în data de 2 octombrie 2012.
La dezbateri au fost prezenţi 32 deputaţi din totalul de 32 membri ai Comisiei de buget, finanţe şi bănci, 28 deputaţi din totalul de 28 deputaţi membri ai Comisie pentru administraţie publică, amenajarea teritoriului şi echilibru ecologic, iar la Comisia pentru industrii şi servicii 26 deputaţi din totalul de 28 membri ai comisiei.
În urma dezbaterilor, membrii Comisiei de buget, finanţe şi bănci, membrii Comisiei pentru industrii şi servicii şi cei ai Comisiei pentru administraţie publică, amenajarea teritoriului şi echilibru ecologic au hotărât, cu majoritate de voturi, să propună plenului Camerei Deputaţilor adoptarea proiectului de lege privind aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire la Programul naţional de dezvoltare a infrastructurii, cu amendamente admise, prevăzute în anexă.
În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,

                    PREŞEDINTE, 
                                    PREŞEDINTE,

    Eugen  NICOLĂESCU
            Bogdan CANTARAGIU                                  Iulian IANCU

                       SECRETAR,                                      SECRETAR,                                             SECRETAR,

                       Nicolae BUD                                 Gheorghe CIOCAN                                   Bogdan ŢÎMPĂU
 Consilier parlamentar,
 Luminiţa Ghiorghiu                                                                         Consilier parlamentar,  Roxana Feraru                                  Consilier parlamentar Ioan Bivolaru







                                                                                                                   Consultant parlamentar, Monica Tudor
Anexă

A M E N D A M E N T E     A D M I S E

	Nr

crt.
	Text O.U.G.nr.14/2012

Adoptată de Senat
	Text propus de comisie

(autorul amendamentelor)
	Motivaţia

	0
	
	2
	3

	1
	LEGE

privind aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire la Programul naţional de dezvoltare a infrastructurii


	Nemodificat
	

	2
	Articol unic.- Se aprobă Ordonanţa de urgenţă a Guvernului nr.14/2012 pentru reglementarea unor măsuri financiare cu privire la Programul naţional de dezvoltare a infrastructurii, publicată în Monitorul Oficial al României, Partea I, nr.279 din 26 aprilie 2012.

	Nemodificat
	

	3
	Ordonanţă de urgenţă
 pentru reglementarea unor măsuri financiare cu privire la Programul naţional de dezvoltare a infrastructurii


	Nemodificat
	

	4
	Art. 1 (1)Începând cu data intrării în vigoare a prezentei ordonanţe de urgenţă, sub sancţiunea nulităţii absolute, nu mai pot fi încheiate contracte cu executanţii de lucrări, prestatorii de servicii şi furnizorii finanţate în baza Ordonanţei de urgenţă a Guvernului nr. 105/2010 pentru aprobarea Programului naţional de dezvoltare a infrastructurii, aprobată cu modificări şi completări prin Legea nr. 15/2011, cu completările ulterioare, cu excepţia celor pentru care a fost comunicat rezultatul procedurii anterior datei de intrare în vigoare a prezentei ordonanţe de urgenţă.
(2)Prevederile alin. (1) nu sunt aplicabile contractelor de servicii de dirigenţie de şantier/consultanţă aferente contractelor de lucrări încheiate anterior intrării în vigoare a prezentei ordonanţe de urgenţă şi nici celor pentru care a fost comunicat rezultatul procedurii până la data intrării în vigoare a prezentei ordonanţe de urgenţă.

	Nemodificat
	


	0
	
	2
	3

	5 
	Art. 2 (1)Ministerul Dezvoltării Regionale şi Turismului şi Ministerul Mediului şi Pădurilor sunt obligate să se încadreze în limitele aprobate prin legile bugetare anuale în privinţa proiectelor prioritare finanţate în baza Ordonanţei de urgenţă a Guvernului nr. 105/2010, aprobată cu modificări şi completări prin Legea nr. 15/2011, cu completările ulterioare.

(2)Beneficiarii pot primi şi înregistra facturi aferente situaţiilor de lucrări executate şi recepţionate, serviciilor prestate şi recepţionate, precum şi bunurilor livrate şi recepţionate, iar plata aferentă acestora va fi efectuată potrivit prevederilor contractuale iniţiale.


	Nemodificat
	

	6 
	Art. 3 (1)Programul naţional de dezvoltare a infrastructurii, aprobat prin Ordonanţa de urgenţă a Guvernului nr. 105/2010, publicată în Monitorul Oficial al României, Partea I, nr. 790 din 25 noiembrie 2010, aprobată cu modificări şi completări prin Legea nr. 15/2011, cu completările ulterioare, se modifică şi se înlocuieşte cu anexa care face parte integrantă din prezenta ordonanţă de urgenţă.

(2)Valoarea totală actualizată a fiecărui proiect din cadrul Programului naţional de dezvoltare a infrastructurii nu poate depăşi valoarea creditelor bugetare prevăzute în anexa la prezenta ordonanţă de urgenţă.


	Nemodificat
	

	7 
	
	1. După articolul 3 se introduce un nou articol, art.4, cu următorul cuprins:

„Art.4.- (1) Toate obligaţiile privind administrarea drumurilor sau a sectoarelor de drum prevăzute în Ordonanţa Guvernului nr.43/1997 privind regimul drumurilor, republicată, cu modificările şi completările ulterioare, rămân în sarcina consiliului local sau consiliului judeţean de la data preluării acestora de către Ministerul Dezvoltării Regionale şi Turismului până la predarea acestora către beneficiarii finali, cu excepţia celor referitoare la organizarea şi efectuarea lucrărilor în punctele de lucru.

(2) Executanţii au obligaţia ca în perioada execuţiei lucrărilor să respecte prevederile art.40 alin.(1) din Ordonanţa Guvernului nr.43/1997 privind regimul drumurilor, republicată, cu modificările şi completările ulterioare.

(3) Obiectivele de investiţii, respectiv sectoarele de drum la care nu au început lucrările de construcţie, preluate în administrare de către Ministerul Dezvoltării Regionale şi Turismului de la beneficiarii finali se retransmit în administrarea unităţilor administrativ-teritoriale.

